भोपाल। तुम आयुक्त महोदय के बंगले पर चले जाओ। वहां तुम्हें एसी में रहने को मिलेगा। ये शब्द यूनानी कॉलेज में आया के पद पर काम करने वाली मीरा से आयुष आयुक्त के निज सचिव ने कहे। यह वाकया है सतपुड़ा स्थित आयुष संचालनालय का।
मीरा का आरोप है कि वे पहले जहां काम करती थीं, वहां से उसे जबरिया संचालनालय अटैच किया गया और इसके लिए बाकायदा आदेश भी निकाला गया। मीरा अकेली नहीं है, दूसरी कई महिला कर्मियों को भी संचालनालय के नाम पर साहब के बंगले पर भेजने की कोशिश की जाती है।
हकीम सैयद जियाउल हसन शासकीय स्वशासी यूनानी अस्पताल में मीरा आया के पद पर काम करती हैं। रोजाना की तरह 31 मई को भी ड्यूटी पहुंची तो उसे बताया गया कि उसका अटैचमेंट संचालनालय में हो गया है। कॉलेज के प्रिंसीपल डॉ. जकी अनवर अंसारी ने यह आदेश जारी किया था। उसे लेकर वह 1 जून को संचालनालय पहुंची। वहां उसे ज्वाइन कराने के बजाय कहा गया कि साहब के बंगले पर चली जाओ।
उनके सामने साहब की सेवा का प्रस्ताव रखा गया तो वे शर्मसार हो गईं। यह सुनकर पहले तो मीरा ने आत्महत्या करने का मन बना लिया, लेकिन बाद में पति के सहयोग से अपने साथ हुए गलत व्यवहार के खिलाफ लड़ाई लडऩे की ठानी।
मीरा ने इस बात की शिकायत अजाक थाने के साथ ही महिला आयोग में भी की है, लेकिन अब तक कोई कार्रवाई नहीं हुई। कहीं सुनवाई नहीं होने से आहत मीरा ने अपनी पीड़ा डीबी स्टार के सामने व्यक्त की तो टीम ने जिम्मेदारों से बात कर हकीकत जानी।
अगली स्लाइड पर पढ़े पूरी खबर ...
इस तरह की अन्य खबरों के लिए देखें अगली स्लाइड ...
hin_Deva hin_Deva hin_Deva hin_Deva hin_Deva hne_Deva hin_Deva